
ДО  
Г-Н АНТОН ГЕОРГИЕВ
УПРАВИТЕЛ НА „ПОЛЮС ТМ“ ЕООД
Ж.К. „ЛЮЛИН“ 5, БЛ. 553, ВХ. „А“, АП. 9-1
ГР. СОФИЯ


Относно: Инвестиционно предложение (ИП) „Изграждане на ФЕЦ с мощност 60 kW за собствени нужди върху покрива на сграда с идентификатор 56722.651.67.1, в поземлен имот (ПИ) с идентификатор 56722.651.67, по КККР на гр. Плевен, общ. Плевен, обл. Плевен
 


УВАЖАЕМИ ГОСПОДИН Георгиев,


Във връзка с Ваше уведомление с вх. №АО-3037/29.05.2026 г. на РИОСВ – Плевен, за ИП за „Изграждане на ФЕЦ с мощност 60 kW за собствени нужди върху покрива на сграда с идентификатор 56722.651.67.1 в поземлен имот (ПИ) с идентификатор 56722.651.67, по КККР на гр. Плевен, общ. Плевен, обл. Плевен, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП „Изграждане на ФЕЦ с мощност 60 kW за собствени нужди върху покрива на сграда с идентификатор 56722.651.67.1 в поземлен имот (ПИ) с идентификатор 56722.651.67, по КККР на гр. Плевен, общ. Плевен, обл. Плевен, попада в обхвата на чл. 2, ал. 2 от Наредбата за ОС.
1. Предвижда се изграждане на нова фотоволтаична електроцентрала (ФЕЦ) с обща инсталирана мощност 60 kW, за собствени нужди върху покрива на сграда с идентификатор 56722.651.67.1, в поземлен имот (ПИ) с идентификатор 56722.651.67, по КККР на гр. Плевен, Западна индустриална зона, общ. Плевен, обл. Плевен. Фотоволтаичните панели се монтират върху сглобяема метална конструкция, захваната с бетонови подложки върху съществуващата хидроизолация на покрива на производствените цехове с обща площ от 605 m². 
Не се предвижда изграждане на нова техническа инфраструктура (пътища, водопроводи, канали, електропроводи), ще се използва изцяло съществуващата на площадката техническа инфраструктура. 
Присъединяването на фотоволтаичната инсталация ще се осъществи с нова кабелна линия до 0.4 kV, положена през съществуваща тръбно-канална мрежа на съществуваш трафопост. 
ИП не е свързано с ползване на повърхностни или подземни води, нито със заустване на отпадъчни води във водни обекти. Генерираните отпадъци при реализацията на ИП и последващата експлоатация на съоръженията ще се предават за оползотворяване на лица притежаващи документи издадени по реда на чл. 35 от Закона за управление на отпадъците.
	Съгласно Скица № 15-829933-28.07.2021 г. на СГКК – Плевен, ПИ 56722.651.67, по КККР на гр. Плевен, . Ясен, общ. Плевен, обл. Плевен е урбанизирана територия с площ 4360 m², с начин на трайно ползване „За друг вид производствен, складов обект“.  Имота е собственост на възложителя на ИП.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони (ЗЗ) по смисъла на Закона за биологичното разнообразие (ЗБР). Най-близко разположената ЗЗ от мрежата НАТУРА 2000, на около 3,088 километра, е:
· BG0000181 „Река Вит”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед №РД-324/31.03.2021 г. на МОСВ (обн. ДВ бр. 52/22.06.2021г.), изменена и допълнена със Заповед №РД-1055/07.11.2022г. на МОСВ (обн. ДВ бр. 90/11.11.2022г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на ЗООС. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на ЗЗ от мрежата НАТУРА 2000, в урбанизирана територия) и характера на заявеното ИП, при реализацията му няма вероятност от отрицателно въздействие върху ЗЗ от мрежата НАТУРА 2000, включително и върху най-близко разположената ЗЗ BG0000181 „Река Вит”, по отношение на:
•	Пряко или косвено унищожаване, увреждане или фрагментиране на природни местообитания и местообитания на животни, предмет на опазване в ЗЗ BG0000181 „Река Вит”;
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на ЗЗ;
•	Нарушаване кохерентността между съседни ЗЗ;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на животни, предмет на опазване в ЗЗ BG0000181 „Река Вит”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното ИП е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на ИП и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.

							
С уважение, 

